Stħarriġ tal-Awtorità tax-Xandir sab li tnejn minn kull tliet residenti Maltin jisimgħu r-radju. Il-maġġoranza ta' dawn għandhom 31 sena u aktar, filwaqt li ż-żgħażagħ ta' bejn 12-il sena u 20 sena qajla jisimgħu r-radju. Dan ġie osservat fl-aħħar stħarriġ tal-Awtorità li analizza l-istatistika tal-udjenzi tat-televixin, tar-radju u anke tal-qarrejja tal-aħbarijiet online. 1.6% tan-nies li pparteċipaw qalu li jisimgħu biss stazzjonijiet tar-radju barranin, filwaqt li 37.7% ma jisimgħux ir-radju. L-iżjed stazzjon popolari fost il-Maltin huwa l-Bay (19.8%), segwit minn ONE Radio tal-Partit Laburista (13.6%), Calypso Ten-18 (11.2%) u Radju Malta 1 (11%). 103 Malta's Heart irreġistra żieda marġinali minn 3.2% f'Diċembru għal 3.5% f'Mejju. Aqra aktar Newsbook jikber fenomenalment, 103 jittripla l-udjenza TVM u l-istazzjonijiet tal-partiti politiċi l-iżjed segwiti Fir-rigward tal-qasam televiżiv, l-istazzjon tax-xandar nazzjonali Television Malta kklassifika l-ewwel, filwaqt li l-istazzjonijiet tal-partiti politiċi ġew fit-tielet u fir-raba' post. Dan huwa aktar xhieda tat-tħassib tal-Kummissjoni Ewropea dwar l-influwenza politika eċċessiva li għandhom iż-żewġ partiti politiċi fuq il-midja f'Malta. F'rapport tas-saltna tad-dritt maħruġ din is-sena, il-Kummissjoni qalet li l-istazzjonijiet tal-partiti politiċi jikkontribwixxu fl-iffurmar tal-ambjent tax-xogħol tal-ġurnalisti, filwaqt li għandhom influwenza kbira fuq id-diskors pubbliku. Nofs is-segwaċi li pparteċipaw fl-istħarriġ jaraw Television Malta (50.6%). Fit-tieni post kien hemm stazzjonijiet televiżivi barranin, b'mod kollettiv (42.8%), fit-tielet ONE TV (21.5%) u fir-raba' post NET TV (14.4%). Huma l-iżjed popolari fost in-nies li għandhom 41 sena u fuqhom. L-istħarriġ wera wkoll li l-iżjed tip ta' programm li jaraw in-nies huwa l-bulettin tal-aħbarijiet (79.5%), u warajh id-drammi, popolari l-iżjed fost in-nisa (52%). Imbagħad it-tieni l-aktar ġeneru popolari huwa dak tal-programmi ta' diskussjoni u ġrajjiet kurrenti, segwit minn dokumentarji u programmi ta' varjetà. Aqra aktar "L-Awtorità tax-Xandir mhix isservi ta' għassiesa" Newsbook it-tielet l-iżjed sit tal-aħbarijiet imfittex Fil-każ tal-aħbarijiet, jidher li l-maġġoranza tan-nies (40.1%) jippreferu jsegwu l-aħħar aġġornamenti fuq it-televixin. It-televixin hu l-iżjed popolari fost dawk li għandhom 51 sena u aktar. Wara t-televixin, in-nies jiksbu l-aħħar żviluppi l-aktar minn fuq is-siti tal-aħbarijiet online, b'Times of Malta jżomm postu bħala l-aktar portal moqri fil-gżejjer Maltin. Dawk ta' bejn 12 u l-40 sena jippreferu jaraw l-aħħar aħbarijiet minn fuq is-siti jew minn fuq il-midja soċjali – it-tielet l-iżjed mezz popolari ta' kif jinqraw l-aħbarijiet. 55.9% tal-parteċipanti fl-istħarriġ ifittxu lit-Times of Malta għall-aħbarijiet, 10.8% m'għandhomx portal preferut għall-aħbarijiet, filwaqt li 8.4% jirrikorru għall-portal tat-TVM, u 6% jsegwu portals differenti b'mod ugwali. 3.%, imbagħad, jirrikorru għal Newsbook.com.mt. Il-portals li jsegwu huma MaltaToday, Lovin Malta, The Malta Independent, Net News, One, Malta Daily, iNews u l-Illum, f'din l-ordni. Aqra wkoll Ħtieġa ta' kwalità aħjar fix-xandir lokali – L-Arċisqof waqt żjara mill-Awtorità tax-Xandir Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61135dbf99c1b_rand.td-a-rec-img{text-align:left}.td_uid_3_61135dbf99c1b_rand.td-a-rec-img img{margin:0 auto 0 0}